RICHY เซ็ง ค่าใช้จ่ายในการขายพุ่งฉุดกำไร Q1/58 ลดลง 54%
RICHY เซ็ง ค่าใช้จ่ายในการขายพุ่งฉุดกำไร Q1/58 ลดลง 54% มาที่ 2.64 ลบ. จาก 5.71 ลบ.เมื่อปีก่อน
14 พ.ค. 2558

บริษัท ริชี่ เพลซ 2002 จำกัด (มหาชน) หรือ RICHY รายงานผลการดำเนินงานไตรมาส 1/58 สิ้นสุดวันที่ 31 มี.ค.58 มีกำไรสุทธิ 2.64 ล้านบาท หรือมีกำไรสุทธิ 0.0037 บาทต่อหุ้น ลดลง 54% จากช่วงเดียวกันของปีก่อนที่มีกำไรสุทธิ 5.71 ล้านบาท หรือมีกำไรสุทธิ 0.0114 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากค่าใช้จ่ายในการขายและดำเนินงานที่เพิ่มขึ้นจากปีก่อน จากการที่เปิดตัวโครงการใหม่มีค่าใช้จ่ายที่เกี่ยวข้องโดยที่ยังไม่มีการรับรู้รายได้ค่าใช้จ่ายบริหารงานส่วนกลางของโครงการต่างๆและการเพิ่มขึ้นในส่วนของค่าจ้างและผลตอบแทนพนักงาน